হজরত শাহজালাল আন্তর্জাতিক বিমানবন্দরে ৫ কেজি ৪৮৭ গ্রাম স্বর্ণের বারসহ এক বিদেশি নাগরিককে আটক করেছে শুল্ক গোয়েন্দারা। শনিবার দিবাগত রাত ১টার দিকে তাকে আটক করা হয়েছে। আটককৃত স্বর্ণের মূল্য প্রায় দুই কোটি ৭৪ লাখ টাকা। এ বিষয়ে শুল্ক ডিসি মারুফ হোসেন বলেন, স্বর্ণসহ আটক যাত্রীর নাম লুই কুন হং (৩৩)। তিনি চীনা বংশোদ্ভূত এবং মালয়েশিয়ার নাগরিক। শনিবার মধ্যরাতে মালয়েশিয়া থেকে আসা একটি ফ্লাইটে ঢাকা আসেন।